
Text rozhodnutia
Súd: Krajský súd Bratislava Spisová značka: 4Cb/3/2014 Identifikačné číslo súdneho spisu: 1013895294 Dátum vydania rozhodnutia: 16. 09. 2016 Meno a priezvisko sudcu, VSÚ: JUDr. Beata Trandžíková ECLI: ECLI:SK:KSBA:2016:1013895294.8 Uznesenie Krajský súd v Bratislave v právnej veci žalobcu: ZH Kredit, s.r.o., so sídlom Dvořákovo nábrežie 8/A, 811 02 Bratislava, IČO: 36 049 581, zapísaný v Obchodnom registri Okresného súdu Bratislava I, oddiel Sro, vl.č. 51786/B, zast. JUDr. Felixom Neupauerom, advokátom, AK FELIX NEUPAUER & PARTNERS, so sídlom Dvořákovo nábr. 8/A, 811 02 Bratislava, proti žalovanému: Všeobecná zdravotná poisťovňa, a.s., so sídlom Panónska 2, 851 04 Bratislava - mestská časť Petržalka, IČO: 35 937 874, práv. zast. Mgr. Tomáš Kurinec, Štúrova 13, 811 02 Bratislava o náhradu ujmy - o návrhu žalobcu na zmenu účastníka konania, takto r o z h o d o l : Súd opravuje uznesenie Krajského súdu v Bratislave, č.k. 4Cb/3/2014-324 zo dňa 11.05.2016, a to v časti: - označenia sídla žalobcu v záhlaví tak, že správne má byť uvedené: „Dvořákovo nábrežie 8/A“ - označenia identifikačného čísla organizácie žalobcu v záhlaví tak, že správne má byť uvedené: „IČO: 36 049 581“ - chýbajúceho označenia identifikačného čísla žalovaného tak, že má byť uvedené: „IČO: 35 937 874“ - označenia spisovej značky súdneho konania vo výroku napadnutého uznesenia tak, že správne má byť uvedené: „sp. zn. 4Cb/3/2014“ V ostatnej časti zostáva uznesenie nezmenené. o d ô v o d n e n i e : 1. Krajský súd v Bratislave svojím rozhodnutím č.k. 4Cb/3/2014-324 zo dňa 11.05.2016 zamietol návrh žalobcu na zmenu účastníka konania v konaní vedenom pod sp. zn. 4Cb/3/2004. V záhlaví uznesenia označil sídlo žalobcu ako „Karadžičova 10, Bratislava“, číslo organizácie žalobcu uviedol ako: „IČO: 34 049 581“, neuviedol identifikačné číslo organizácie žalovaného ako povinný údaj, a zároveň vo výroku uznesenia uviedol spisovú značku súdneho konania ako: „sp. zn. 4Cb/3/2004“. 2. Podľa § 224 zák. č. 160/2015 Z.z. Civilný sporový poriadok (ďalej len „C.s.p.“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 3. Podľa § 234 ods. 2 C.s.p., ak nie je ďalej ustanovené inak, použijú sa na uznesenie primerane ustanovenia o rozsudku. 4. V danej veci, v záhlaví uznesenia odvolacieho súdu, došlo k zrejmej nesprávnosti spočívajúcej v tom, že bolo nesprávne uvedené sídlo žalobcu, keď správne sídlo žalobcu je „Dvořákovo nábrežie 8/A“, nesprávne uvedené identifikačné číslo organizácie žalobcu, keď správne má byť uvedené: „IČO: 36 049 581“, nebolo uvedené identifikačné číslo žalovaného, a to „IČO: 35 937 874“ a vo výroku napadnutého uznesenia mala byť spisová značka správne uvedená ako „sp. zn. 4Cb/3/2014“. 5. Vzhľadom na uvedené a s poukazom na vyššie citovaného ustanovenia súd rozhodol tak, ako je uvedené vo výroku tohto uznesenia. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na súd, písomne, v dvoch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

